钦定古今图书集成/明伦汇编/氏族典/第557卷 > 《廖用贤尚友录》 > 司马耕
## 钦定古今图书集成/明伦汇编/氏族典/第557卷 > 《廖用贤尚友录》 > 司马耕

按《尚友录》：耕字子牛，宋人，向魋之弟也。牛多言而躁，
问仁于孔子，孔子曰：“仁者其言也，讱为之难？言之得
无讱乎？”时魋作乱，入于曹以叛宋，宋景公使左师向
巢伐之，巢不能克，魋奔卫，巢奔鲁，司马牛致其邑与
珪焉而适齐。魋出于卫地，求夏后氏之璜与他玉而
奔齐，陈成子使为次卿，司马牛又致其邑而适吴，自
吴而反，卒于鲁郭门之外。坑氏葬诸丘舆。唐赠向伯，
宋加封楚丘侯。政和元年，以封爵犯宣圣讳，改封睢
阳侯。